WICE วิ่งแรง 5% ลุ้นกำไรปี 65 ออลไทม์ไฮต่อ โบรกเคาะเป้า 22.10 บ.
WICE วิ่งแรง 5% ราคาแตะ 12.40 บ. ลุ้นกำไรปี 65 ออลไทม์ไฮต่อ โบรกชี้ “น่าทยอยสะสม” เคาะเป้า 22.10 บ.
WICE วิ่งแรง 5% ลุ้นกำไรปี 65 ออลไทม์ไฮต่อ โบรกชี้ “น่าทยอยสะสม” เคาะเป้า 22.10 บ.
27 ม.ค. 2566

ผู้สื่อข่าวรายงานว่า วันนี้ (27 ม.ค.66) ราคาหุ้นบริษัท ไวส์ โลจิสติกส์ จำกัด (มหาชน) หรือ WICE ล่าสุด ณ เวลา 10:29 น. อยู่ที่ระดับ 12.40 บาท บวก 0.60 บาท หรือ 5.08% สูงสุดที่ระดับ 12.40 บาท ต่ำสุดที่ระดับ 12 บาท ด้วยมูลค่าซื้อขาย 117.31 ล้านบาท

ทั้งนี้ บล.เมแบงก์ (ประเทศไทย) ระบุในบทวิเคราะห์ แนะนำ “น่าทยอยสะสม” WICE ประเมินราคาพื้นฐาน ไว้ที่ 22.10 บาท/หุ้น แม้คาดแนวโน้มกำไร ไตรมาส 4/65 จะอ่อนตัวเมื่อเทียบจากปีก่อน จากฐานสูง แต่กำไรรวมปี 65 ยังสามารถทำ All Time High ผสานกับ ล่าสุด บริษัทอนุมัติโครงการซื้อหุ้นคืน เพิ่มจิตวิทยาบวก อีกทั้งValuation ปัจจุบันซื้อขายเพียง PE ที่ 11.4 เท่า ซึ่งมีส่วนลดจากกลุ่มที่ 19.9 เท่า